1. számú melléklet

**Szombathely Megyei Jogú Város Önkormányzata Közgyűlésének**

**......../2016. (............) önkormányzati rendelete**

**a személyes gondoskodást nyújtó szociális és gyermekjóléti ellátások térítési díjáról szóló 11/1993. (IV.1.) önkormányzati rendelete módosításáról**

Szombathely Megyei Jogú Város Önkormányzata Közgyűlése a szociális igazgatásról és szociális ellátásokról szóló 1993. évi III. törvény 92. § (1) – (2) bekezdésében, valamint a gyermekek védelméről és a gyámügyi igazgatásról szóló 1997. évi XXXI. törvény 29. § (1) – (2) bekezdésében kapott felhatalmazás alapján az Alaptörvény 32. cikk (1) bekezdés a) pontjában foglalt feladatkörében eljárva a következőket rendeli el:

**1.§**

A személyes gondoskodást nyújtó szociális és gyermekjóléti ellátások térítési díjáról szóló 11/1993. (IV.1.) önkormányzati rendelet (továbbiakban: Rendelet) 13/B. §-a helyébe az alábbi rendelkezés lép:

„13/B.§

 (1) A Gyvt. 146. § (1) bekezdése és a 151. § (3) bekezdése alapján a bölcsődei étkezés, az óvodai, általános és középiskolai, valamint kollégiumi gyermekétkezés intézményi térítési díja a mindenkor hatályos élelmezési nyersanyagköltség általános forgalmi adóval növelt összegével megegyező összegben kerül meghatározásra.

 (2) A személyi térítési díjat az intézmény vezető a Gyvt. 151. § (4) bekezdésében foglaltak szerint állapítja meg.

(3) **A köznevelési intézményekben a gyermekétkezés személyi térítési díját az étkezés igénybe vételét megelőzően, egy havi időtartamra előre kell megfizetni.**

(**4**) A bölcsődei étkezés intézményi térítési díját a 14. melléklet, az óvodai, általános és középiskolai, valamint kollégiumi gyermekétkezés intézményi térítési díját a 15. melléklet tartalmazza.”

**2.§**

A Rendelet az alábbi 13/C. § - sal egészül ki:

**„Szünidei gyermekétkeztetés**

**13/C.§**

1. **A Gyvt. 21/C. § (1) bekezdés a) pontjában foglalt gyermekeken túl, a Gyvt. 21/C. § (1) bekezdés b) pontja alapján az ingyenes szünidei gyermekétkeztetés keretében déli meleg főétkezésre jogosult a rendszeres gyermekvédelmi kedvezményre jogosult gyermek az általános iskolában töltött utolsó tanév végéig.**
2. **Az a gyermek, akinek a rendszeres gyermekvédelmi kedvezményre való jogosultsága az adott év**
3. **szeptember 1-jén fennáll, az évközi szünet időtartamára eső,**
4. **május 1-jén fennáll, a nyári szünet időtartamára eső**

**szünidei gyermekétkeztetés igénybevételére jogosult.**

1. **Az ingyenes szünidei gyermekétkezésre jogosult gyermek, vagy törvényes képviselője a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011.(XII.29.) Kormányrendeletben (a továbbiakban: Kormányrendelet) foglalt eljárási rend szerint, a kijelölt ételkiosztó helyről történő elvitellel jogosult igénybe venni az étkezést azzal, hogy a (2) bekezdés szerint jogosultak esetében a Kormányrendelet 13/B. § (5) bekezdése foglalt kötelezettséget kérelem alapján kell teljesíteni.„**

**3. §**

A Rendelet 14. melléklete helyébe az 1. melléklet lép.

**4. §**

A Rendelet 15. melléklete helyébe a 2. melléklet lép.

**5. §**

E rendelet 2016. április 1. napján lép hatályba.

 **/: Dr. Puskás Tivadar :/ /: Dr. Károlyi Ákos :/**

 **polgármester jegyző**

1. **melléklet a …/2016. (…...) önkormányzati rendelethez**

„14. melléklet a 11/1993. (IV.1.) önkormányzati rendelethez

**BÖLCSŐDEI ÉTKEZÉS**

|  |  |
| --- | --- |
| Étkezési forma | Intézményi térítési díj (nyersanyagköltség + ÁFA) |
| gondozott gyermek esetén (négyszeri étkezés)**csak ebéd igénybevétele**  | **465,-** Ft/fő/nap**250,- Ft/fő/nap** |
| alkalmazott ebéd | **370,-** Ft/fő/nap” |

1. **melléklet a …/2016. (…...) önkormányzati rendelethez**

**„**15. melléklet a 11/1993. (IV.1.) önkormányzati rendelethez

**ÓVODAI, ÁLTALÁNOS ÉS KÖZÉPISKOLAI, KOLLÉGIUMI GYERMEKÉTKEZÉS**

|  |  |
| --- | --- |
| Óvodák | Intézményi térítési díj (nyersanyagköltség + ÁFA) |
| tízórai | **95,-** Ft/fő/nap |
| ebéd | **320,-** Ft/fő/nap |
| uzsonna | **90,-** Ft/fő/nap |
| összesen | **505,-** Ft/fő/nap |
|  |  |
| Általános iskolák |  |
| tízórai | **135,-** Ft/fő/nap |
| ebéd | **385,-** Ft/fő/nap |
| uzsonna | **135,-** Ft/fő/nap |
| összesen | **655,-** Ft/fő/nap |
|  |  |
| Középiskolák és kollégiumok |  |
| reggeli, tízórai | **240,-** Ft/fő/nap |
| ebéd | **415,-** Ft/fő/nap |
| uzsonna, vacsora | **335,-** Ft/fő/nap |
| összesen | **990,-** Ft/fő/nap |
|  |  |
| Óvodai diétás gyermeknorma |  |
| tízórai |  **110,-** Ft/fő/nap |
| ebéd | **365,-** Ft/fő/nap |
| uzsonna | **95,-** Ft/fő/nap |
| összesen | **570,-** Ft/fő/nap |
|  |  |
| Általános iskolai diétás gyermeknorma |  |
| tízórai | **160,-** Ft/fő/nap |
| ebéd | **440,-** Ft/fő/nap |
| uzsonna | **160,-** Ft/fő/nap |
| összesen | **760,-** Ft/fő/nap |
|  |  |
| Középiskolai és kollégiumi diétás gyermeknorma |  |
| reggeli, tízórai | **240,-** Ft/fő/nap |
| ebéd | **440,-** Ft/fő/nap |
| uzsonna, vacsora | **335,-** Ft/fő/nap |
| összesen | **1.015,-** Ft/fő/nap |

**INDOKOLÁS**

**Szombathely Megyei Jogú Város Önkormányzata Közgyűlésének**

**a személyes gondoskodást nyújtó szociális és gyermekjóléti ellátások térítési díjáról szóló 11/1993. (IV.1.) önkormányzati rendelete módosításához**

**1.§**

Köznevelési intézmények esetében pontosításra kerül a térítési díj megfizetésének időtartama.

**2.§**

A rendelet kiegészítésre kerül a szünidei gyermekétkeztetésre vonatkozó rendelkezésekkel.

**3.§**

A rendelet 14. számú mellékletében átvezetésre került az intézményi térítési díj változása.

**4.§**

A rendelet 15. számú mellékletében átvezetésre került az intézményi térítési díj változása.

**5.§**

A rendelet hatályba lépésének napja 2016. április 1.